CELEX: 62019TN0280
Language: lt
Date: 2019-04-30 00:00:00
Title: Byla T-280/19: 2019 m. balandžio 30 d. pareikštas ieškinys byloje Highgate Capital Management/Komisija

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/73
            
         
      2019 m. balandžio 30 d. pareikštas ieškinys byloje Highgate Capital Management/Komisija
      (Byla T-280/19)
      (2019/C 213/70)
      Proceso kalba: anglų
      
         Šalys
      
      
         Ieškovė: Highgate Capital Management LLP (Londonas, Jungtinė Karalystė), atstovaujama advokato M. Struys
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti Komisijos sprendimą atmesti ieškovės skundą (Byla SA.53105 — Tariama pagalba Eurobank Ergasias parduodant Piraeus Bank Bulgaria) bent jau tiek, kiek tai susiję su restruktūrizavimo įsipareigojimų pažeidimais byloje SA.43364 ir SA.43363;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisijos sprendimas pažeidžia esminius procedūrinius reikalavimus ir
                  
                              —
                           
                           
                              2015 m. liepos 13 d. Tarybos reglamento (ES) 2015/1589, nustatančio išsamias Sutarties dėl Europos Sąjungos veikimo 108 straipsnio taikymo taisykles (1), 24 straipsnio 2 dalį ir Geriausios praktikos vykdant valstybės pagalbos kontrolės procedūras kodekso (2) 72 punktą;
                           
                        
                              —
                           
                           
                              ieškovės teisę būti išklausytai;
                           
                        
                              —
                           
                           
                              pareigą motyvuoti, įtvirtintą Sutarties dėl Europos Sąjungos veikimo 296 straipsnyje ir Europos Sąjungos pagrindinių teisių chartijos 41 straipsnio 2 dalyje;
                           
                        
                              —
                           
                           
                              ieškovės teisę į gynybą, įtvirtintą Europos Sąjungos pagrindinių teisių chartijos 47 straipsnyje.
                           
                        
            
                  2.
               
               
                  Antrasis ieškinio pagrindas grindžiamas tuo, kad Komisija neteisingai nusprendė, jog i) byloje SA.43364 dėl valstybės pagalbos, kurią gavo Piraeus Bank, prisiimti įsipareigojimai ir ii) byloje SA.43363 dėl valstybės pagalbos, kurią gavo Eurobank Ergasias, prisiimti įsipareigojimai yra netaikomi ratione temporis, nes Piraeus Bank Bulgaria pardavimas įvyks po 2018 m. gruodžio 31 d.
               
            
         (1)  OL L 248, 2015, p. 9.
      
         (2)  OL C 253, 2018, p. 14.